b'\n_START_ARTICLE_\nThe Exploited\n_START_SECTION_\nZgodovina\n_START_PARAGRAPH_\nBend je za\xc4\x8del leta 1979 v Edinburghu. Prvi \xc4\x8dlani so bili John\xc2\xa0\xc2\xbbBig\xc2\xab\xc2\xa0Duncan na kitari, Terry Buchan za mikrofonom, Alan Martin za bobni in Gary McCormack z basom v rokah. Po nekaj mesecih je Terry skupino zapustil, vlogo pa je prevzel njegov brat in biv\xc5\xa1i vojak, Walter\xc2\xa0\xc2\xbbWattie\xc2\xab\xc2\xa0Buchan (na sliki zgoraj). Navdu\xc5\xa1ena nad prvim valom Punka, se ga je \xc5\xa1tiri\xc4\x8dlanska zasedba tudi odlo\xc4\x8dila igrat, vendar v malo hitrej\xc5\xa1i in agresivnej\xc5\xa1i razli\xc4\x8dici. Leta 1980 je skupina ustvarila novo zalo\xc5\xbeni\xc5\xa1ko dru\xc5\xbebo Exploited Record Company. Takoj so izdali singl z naslovom Army Life, ki je bil na neodvisni lestvici za 2 meseca na \xc5\xa1estem mestu, pozneje pa na lestvici Top 20 za osemnajst mesecev. Ko so se zavedali svojega uspeha so takoj izdali drugi singl Barmy Army, ki se je spet zna\xc5\xa1el na neodvisni lestvici, kjer je za kar 53 tednov zasedal \xc4\x8detrto mesto._NEWLINE_Leta 1981 so podpisali pogodbo z Secret Record Company in izdali \xc5\xa1e en singl z naslovom Dogs of War, ki je spet pri\xc5\xa1el na neodvisno lestvico, tokrat na drugo mesto. \xc5\xa0e isto leto so izdali njihovo najve\xc4\x8djo uspe\xc5\xa1nico, album Punks Not Dead. Na dr\xc5\xbeavni lestvici, na katero so pri\xc5\xa1li nekaj tednov pozneje, so uspeli priti na triin\xc5\xa1estdeseto mesto. Bend je potem izdal prvi album posnet v \xc5\xbeivo On Stage, ki so ga posneli na koncertu v Edinburghu. Kmalu za tem se so skupaj z Discharge, Anti-Nowhere League, Anti Pasti in ostalimi punk skupinami odpravili na turnejo Apocalypse Now.'